Πένες με ντοματίνια, φέτα και βασιλικό
Μυρωδάτη και πανεύκολη μακαρονάδα με πένες, ντοματίνια, φέτα και βασιλικό. Ιδανική για τις ζεστές ημέρες.
500 γρ. πένες, 1 σκελίδα σκόρδο, λιωμένη, 600 γρ. ώριμες ντομάτες, τριμμένες , 300 γρ. ντοματίνια, κομμένα στη μέση , 15 γρ. φύλλα βασιλικού, ψιλοκομμένα , 200 γρ. φέτα, θρυμματισμένη, 60 ml ελαιόλαδο, αλάτι, φρεσκοτριμμένο πιπέρι
Για να φτιάξουμε πένες με ντοματίνια, φέτα και βασιλικό, αρχικά βράζουμε, σε μια κατσαρόλα με άφθονο αλατισμένο νερό που κοχλάζει, τις πένες για 2 λεπτά λιγότερο από όσο αναγράφεται στις οδηγίες της συσκευασίας.Παράλληλα, σε μια φαρδιά κατσαρόλα ζεσταίνουμε τη μισή ποσότητα ελαιολάδου σε δυνατή φωτιά.Σοτάρουμε το σκόρδο για 1/2 λεπτό. Ρίχνουμε την τριμμένη ντομάτα και ανακατεύουμε.Βράζουμε για 4-5 λεπτά, μέχρι να δέσει ελαφρώς η σάλτσα. Με τρυπητή κουτάλα ρίχνουμε τις πένες στην κατσαρόλα με τη σάλτσα, μαζί με το λίγο νερό που θα μεταφέρουν. Αλατοπιπερώνουμε, ανακατεύουμε και μαγειρεύουμε για άλλα 2 λεπτά. Ρίχνουμε τα ντοματίνια και τη φέτα, ανακατεύουμε για 1 λεπτό. Αποσύρουμε από τη φωτιά. Προσθέτουμε τον βασιλικό και το υπόλοιπο ελαιόλαδο, ανακατεύουμε και σερβίρουμε. 
Ζυμαρικά,Ντομάτα,Φέτα,Χορτοφαγικά